**Juhatuse 09. novembri 2021 koosoleku PROTOKOLL**

Kell 14 -116.30 Tehnopoli nõupidamiste ruumis Jupiter ja paralleelselt MS Teamsis

**Koosolekut juhatas:** Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Jevgeni Lištšina, Mart Aguraiuja ja Märt Viileberg Jupiteris ning Argo Stallmeister MS Teamsis

Kutsutud: -

Puudusid: Krister Peetmaa ja Janek Sulev

**Koosoleku päevakord:**

1. Päevakorra kinnitamine
2. Eelmise koosoleku protokolli kinnitamine
3. 5. novembril toimunud EETELi tegevuse sisu ja kuvandi kaasajastamise mõttetalgute kokkuvõte
4. Tagasivaade 21. oktoobril toimunud EETELi sügispäevale
5. SeOS rakendusmääruste eelnõude arutelu
6. EVS 932: 2017 Ehitusprojekt muudatusettepanekute koostamine
7. EETELi Jõulubowlingu korraldamine
8. Üleskerkinud teemad

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

**3. 5. novembril toimunud EETELi tegevuse sisu ja kuvandi kaasajastamise mõttetalgute kokkuvõte**

Kristo Reinhold tutvustas ja arendusnõunik Katre Eljase kirjutatud kokkuvõtet. Mõttetalgute päevakorras oli järgmised teemad:

1. Kokkuvõte septembris – oktoobris läbiviidud toimkondade arutelude tulemustest

2. EETELi SWOT analüüs – meie tänased tugevused ja nõrkused, võimalused ja ohud

3. Visiooni väljatöötamine kolmes etapis läbi vastamise kolmele küsimusele – miks, mida ja kuidas?

**Arutelu käigus tõdeti**, et mõttetalgud läksid hästi korda ja kokkuvõtte saab võtta aluseks EETELi arengu- ja tegevuskava koostamisel, millega jätkatakse juhatuse detsembrikuu koosolekul.

**4. Tagasivaade 21. oktoobril toimunud EETELi sügispäevale**

Tegevjuht esitas ülevaatliku kokkuvõtte sügispäeval toimunud Taltechi laborite külastustest, seminarist teemal „Ülikool kui koostööpartner“ ja üldkoosolekust. Juhatuse esimees andis ülevaate 2021. aastal seni tehtust ning tegevjuht tutvustas liidu 2022. aasta tegevus- ja eelarvekava, mis kinnitati ühehäälselt. Koosolekul autasustati EETELi TOP 2021 võitjaid: 1.Koht ELEVÄLI AS, 2. ELREK-MONT OÜ, 3. KLINKMANN EESTI AS. Seejärel anti liikmetunnistus EETELi uuele liikmele Solarflow OÜ.

**Otsustati** lugeda sügispäev kordaläinuks.

**5. SeOS rakendusmääruste muudatuste eelnõude arutelu**

Tegevjuht andis ülevaate 29. oktoobril MKMile saadetud määruse nr 88 muudatusettepanekule tulnud eitavast vastusest põhjendusega, et neid sellisel kujul rakendada ei ole võimalik ega ka mõistlik, kui lähtuda pikaajalistest eesmärkidest üleminekul pädevustunnistustel kutsetunnistustele. Seetõttu loobus ministeerium määruse nr 88 „Seadme vahetu kasutaja, kasutamise järelevaataja, seadmetööd ja auditit tegeva isiku kompetentsusele ja selle tõendamisele ning sertifitseerimisskeemile esitatavad nõuded“ muudatuste eelnõu koostamisest.

Ministeeriumi vastus valmistas pettumuse, sest ametniku varasemast vastusest oli võimalik aru saada, et meie poolt pakutud ettepanekud on vastuvõetavad rakendada ülemineku perioodiks lähtudes pikaajalistest eesmärkidest üleminekul pädevustunnistustelt kutsetunnistustele.

Seejärel käsitleti juhatuse liikme Jevgeni Lištšina poolt koostatud vastuseid eelnimetatud teemaga seoses ministeeriumi poolt esitatud küsimustele.

**Otsustati** vastused heaks kiita ja saata ministeeriumile ning koopia teadmiseks Eesti Elektroenergeetika Seltsile, sest koosöös on vaja selgitada ühised seisukohad ülemineku protsessi kavandamisel.

Seejärel tutvustas tegevjuht MKMilt seisukoha võtmiseks tulnud määruse nr 86 „Auditi kohustusega elektripaigaldised ning nõuded elektripaigaldise auditile ja auditi tulemuste esitamisele“ muudatusettepanekute eelnõud.

**Lepiti kokku**, et Mart Aguraiuja vaatab eelnõus esitatud ettepanekud läbi ja esitab nende kohta seisukoha nii, et tegevjuht saaks esitada EETELi nimel seisukoha tähtaegselt 17. novembriks.

**6. EVS 932: 2017 Ehitusprojekt muudatusettepanekute koostamine**

Argo Stallmeister informeeris, et tema juhitud projekteerijate töögrupp tegeleb mudatusettepanekute väljatöötamisega, kuid hetkel rohkem infot jagada veel ei ole.

**Otsustati** võtta informatsioon teadmiseks.

**7. EETELi Jõulubowlingu korraldamine**

Juhatuse liikmed avaldasid üksmeelselt seisukohta, et kujunenud pandeemia olukorras ei ole mõistlik võistlust korraldada.

**Otsustati** EETELi Jõulubowlingu 2021 võistlus ära jätta.

**8. Üleskerkinud teemad**

* Tegevjuht informeeris, et ajakirja ELEKTRIALA kolleegiumist on lahkunud Heikki Liiser ja tegi ettepaneku nimetada ajakirja ELEKTRIALA kolleegiumi liikmeks EETELI meediapartneri In Nomine OÜ juhatuse liige Heikki Sal Saller, kes on oma nõusoleku andnud.

**Otsustati** ettepanek vastu võtta.

* Juhatuse liikmed tundsid huvi, kuidas on korraldatud tegevjuhi ja kutseandmise juhi arvutites olevate failide varundamine. Tegevjuht selgitas, et arvutites on kasutusel Office 365 tarkvara, mis võimaldab salvestada kõik arvutis koostatud failid OneDrive keskkonnas ja temal on ka interneti keskkonnast neile juurdepääs olemas.

Kutseandmise dokumendid on peamiselt kõik leitavad Kutsekoja hallatavas kutseregistris: väljastatud kutsed, kutsestandardid, kutsekomisjoni koosseis, EETELi kui kutsandja kontaktid, õigused, väljastatavad kutsed koos nende taotlemiseks esitatavate dokumentidega, eksamitasud. EETELi kodulehe kutseandmise rubriigis on leitavad antavate kutsete nimetused ja tasemed, kutseandmise kord, sh kutsekomisjoni koosseis, kutseandmise tasud, eksamite hindamisjuhendid, kutseeksamite ajakava ja kutsetaotlemiseks esitatavad dokumendid.

Kodulehel avalikustamisele ei kuulu igakordse eksami tarbeks koostatud eksamikomisjoni koosseisud ja eksamite protokollid ega kutsetaotlejate dokumendid, mis sisaldavad tundlikke isikuandmeid , mis on andmekaitse nõuetega kaitstud. Nende dokumentide varundamise kord vajab täpsustamist.

**Otsustati** võtta Informatsioon teadmiseks ja peeti vajalikuks täpsustada dokumentatsiooni varundamise ja sellele interneti vahendusel juurdepääsu võimalust.

**Järgmine juhatuse korraline koosolek toimub 14. detsembril 2021 kell 14-17 Tehnopoli nõupidamiste ruumis Jupiter.**

Koosoleku juhataja

Kristo Reinhold

Protokollija

Märt Viileberg

/allkirjastatud digitaalselt/